गांधी संग्रहालय में दलित विकास अभियान समिति का सेमिनार
पटना | आधीरोटी खाएंगे, बच्चों को पढ़ाएंगे...। यह संकल्प लेना होगा। दलितों-गरीबों के बच्चों पर सरकार को ज्यादा ध्यान देना होगा। गुरुवार को गांधी संग्रहालय में दलित विकास अभियान समिति की ओर से आयोजित सेमिनार में वक्ताओं की यह राय थी। सेमिनार का विषय था शिक्षा अधिकार अधिनियम: दलितों के संदर्भ। दलित विकास अभियान समिति, ईस्ट वेस्ट वॉलेंटरी फोरम फॉर एजुकेशन द्वारा संयुक्त रूप से आयोजित सेमिनार में वक्ताओं ने शिक्षा के साथ-साथ न्यायपालिका में भी आरक्षण पर जोर दिया। इस माैके पर शिक्षाविद विनय कंठ, राज्य अनुसूचित जाति आयोग के अध्यक्ष विद्यानंद विकल, प्रो. डेजी नारायण, जगजीवन राम संसदीय अध्ययन सामाजिक एवं राजनीतिक शोध संस्थान के निदेशक श्रीकांत, समिति के निदेशक धर्मेंद्र कुमार, सतीश कुमार सिंह, संजू सिन्हा, पंकज श्वेतांक, अमिताभ भूषण प्रिया, विकास कुमार पंकज, रवींद्र कुमार राय, मांति दास, युगेश्वर नंदन, कुंदन गुप्ता, हीरामणि कुमारी, सुरभि, बबिता, राजेंद्र राणा, अंजु देवी आदि ने विचार रखे।
hin_Deva hin_Deva